3D Movie Maker

Med Microsoft 3D Movie Maker kan du lage dine egne filmer. På velkomstskjermen klikker du på OK. Programmet forteller deret- ter hva du skal gjøre. 

Start med å klikke på land- skapsikonet øverst til venstre, og deretter på bildet som forestiller en forretning. Nå kan du endre plasseringen av kameraet ved å klikke på det. Velg en av de tre mulighetene. Nå er tiden inne til å velge skuespillere og rekvisitter. Klikk på teksten Actors & Props og velg enten Actors for skuespillere eller Props for rekvisitter. Når du har valgt en av delene, dukker for eksempel skuespilleren opp på scenen. Med musen kan du bevege ham, og når du klikker, plasserer du ham. Nå kan du få ham til å bevege seg. Klikk på ikonet med mannen som beveger seg, og deretter på skuespilleren. Velg den bevegelsen du vil ha fra menyen som vises. Klikk på OK, og klikk og hold på figuren. Nå kan du trekke ham rundt og bestemme hvor han skal falle, danse eller gå.
I avsnittet Sounds kan du legge lyder på filmen, og du kan skrive rulletekstene i Word.

Nederst på skjermen ser du en grønn pil. Klikk på den for å vise filmen din.
Er det noe du vil forandre på, kan du bruke den blå skyveknappen og spole tilbake og lage en ny bevegelse.

Du går ut av programmet ved å klikke på Exit-knappen nederst i høyre hjørne på skjermen. Klikk deretter på Quit 3D Movie Maker og Get rid of the changes.

3D Movie Maker kjører bare under Windows 95. 

Systemkrav
486 CPU
8 MB ram
4 MB diskplass

Avinstallering
I dialogboksen "Kontrollpanel" klikker du på "Legg til/fjern programmer". I listen over programmene velger du "3D Movie Maker Trial Version" og klikker på "Legg til/fjern"- knappen. Da blir 3D Movie Maker fjernet fra maskinen.